תרגול מעשי - calc

מטרת התרגיל: תרגול עבודה משותפת ותרומת קוד לפרוייקט קוד פתוח בGithub ועבודה עם GNU Make.

דרישות:

* משתמש בGithub
* סביבה עם הקומפיילר gcc ו make של gnu. (גם minigw ו- cygwin תופסים)
* ידע בסיסי בשפת C (לפחות אדם אחד בקבוצה)

הקדמה

לפני שנקפוץ למים העמוקים וניגש לתרום לפרוייקטים שונים ברחבי GitHub, בחרנו עבורכם פרוייקט ראשוני שעליו נתנסה כולנו ביחד.

הפרוייקט שעליו נעבוד נקרא calc והינו מחשבון מדעי שממשקו הוא דרך שורת פקודה (command line) והוא תחת קוד פתוח ברישיון MIT.

המנטורים כבר עשו fork לפרוייקט וניתן לגשת אליו בURL הבא:  
<https://github.com/BankHapoalim/calc>

שלבי התרגיל

1. ראשית, כל קבוצה תעשה fork ל-calc לחשבון אחד ממשתתפיה ומעתה תעבוד הקבוצה על הrepository שלה.
2. כל קבוצה תמשוך את קבצי הפרויקט באופן מקומי (git clone) , תקמפל את calc לפי הוראות קובץ הREADME, תריץ אותו, ותתרגל פקודות מחשבון שונות בעזרתו ע"מ להבין כיצד מתממשק המשתמש איתו.
3. כל קבוצה תייצר Makefile עבור הפרוייקט, חשוב להפריד את בניית הפרוייקט לשלב הcompiling ושלב ה linking. לMakefile שכתבו חברי הקבוצה- הקבוצה תייצר Pull Request ל-repository שממנו עשו fork (BankHapoalim/calc). המנטורים יבחרו את אחד הPull-Requests ויכניסו אותו לפרוייקט.
4. לאחר מכן, כל קבוצה תבחר Issue בפרוייקט שעליו היא רוצה לעבוד (ניתן לראות את רשימת הIssues ב BankHapoalim/calc) הקבוצה תעדכן על איזה Issue היא עובדת (אפשר באמצעות comment בדף הIssue), תייצר אצלה את התיקון, תעשה Pull-request ותעדכן את הIssue.

נקודות חשובות:

* למידע על צורת הקימפול וממשק הCommand line של Calc חשוב להסתכל בקובץ הREADME של הפרוייקט.
* עבור בחירת הIssue, חשוב שהקבוצה תרגיש בנוח לפתור אותו.

ניתן וגם מומלץ לפנות למנטורים בכל שלב ובכל שאלה.